**KÖZLEKEDÉS-TÖRTEL ÉS TÉRSÉGE**

Törtel község Pest megye dél-keleti részén, Abonytól dél-nyugatra található. A község 18 km-es környezetében Abony, Cegléd, Jászkarajenő, Kocsér, Kőröstetétlen, Nagykőrös és Nyársapát települések találhatók. Törtel országos közúthálózatba történő becsatlakozását a 4609. jelű Cegléd – Vezseny összekötő út és a 4611. jelű Abony – Nagykőrös összekötő út biztosítja. A tervezett M8. számú autópálya Törtel községtől 2,80 km távolságra fog megépülni déli irányban, mely szerepel az országos közútfejlesztési koncepcióban.

Törtelre közúton egyéni- és tömegközlekedési eszközökön lehet eljutni. Az autóbuszjáratok megfelelőek. A távolsági járatok Abony – Törtel, Szolnok – Törtel – Cegléd, Cegléd-Vezseny, Nagykőrös – Törtel és Kecskemét – Szolnok között közlekednek. Helyi autóbuszjárat nincs.

A településen vasútvonal nem halad át, a legközelebbi vasúti csatlakozás Cegléden van.